จริงๆจะไปกินร้านอื่นครับที่อยู่ในซอยเดียวกัน แต่ดันแวะร้านนี้ก่อนถึงที่หมาย 555+ บรรยากาศภายนอกตอนค่ำผมนึึกว่าร้านคาราโอเกะนั่งดิ๊งค์ซะอีก ก้อเล่นติดไฟเป็นสีๆกระพริบๆ แต่พอเอาเข้าจริงต้องบอกว่าเก๋ไก๋ สไตส์ลูกทุ่งคันทรี กินกันตรงชั้น2ระเบียงร้าน ผมได้ลอง3เมนู จานแรก ส้มตำปูม้า รสชาติแซ่บดี ใช้ปูุม้าขนาดใหญ่น้องๆsizeปูนึ่งทีเดียว ปูสด เนื้อเยอะสะใสเนื้อปูหวานฉ่ำไม่คาว สุดยอดมั๊กๆ จานทีี่2 กุ้งแช่น้ำปลา จานนี้ส่วนตัวคิดว่ารสชาติธรรมดา กุ้งตัวเล็กๆไปหน่อย แต่เขาทำสะอาดดี ผ่าเอาเส้นดำหลังกุ้งออกเกลี้ยงเลย ซึ่งผิดกับร้านอื่นๆทีี่เคยกินทีี่มักจะผ่าให้แต่ไม่เอาเส้นหลังออกให้ครับ จานที่3 ปลาช่อนระเบียงไม้ วิธีทำเหมือนกะนึ่งมะนาว แต่เป็นต้มยำน้ำข้น ข้นคักจริงๆใส่นมสดหอมมันมากมาย ปลาช่อนสดตัวใหญ่sizeกำลังดี เนื้อใสไม่ยุยไร้คาว อร่อยมากกก ซึ่งเขาว่าเป็นเมนูเอกของร้าน สมราคาคุยครับ อร่อยจริงๆคอนเฟิร์ม  ที่จอดรถสะดวก บริการดี เจ้าของเป็นกันเอง ราคาผมว่า ไม่แพงนะ ร้านอยู่ลึกไปหน่อยแต่ชิมรสชาติแล้วต้องบอกว่า ไม่ผิดหวังครับ